خلاصة الصبار بيساعد على ترطيب البشرة، الصبار من المكونات اللي بترطب البشرة بعمق، فهو بيشتغل على فتح المسام وبينعم البشرة وبيرطبها، من غير ما يسيب عليها أي أثر دهني. كمان هو بيساعد في علاج التهابات واحمرار البشرة، وبيعالج الخدوش والجروح الصغيرة، وبيقلل من جفاف البشرة بصورة ملحوظة. بيعزز من التئام الجروح، عن طريق أنه بيسرع تجدد خلايا البشرة بمعدل ممكن يوصل ل ٨ مرات أكتر من المعدل الطبيعي. دا معناه أنه الصبار بيقلل من معدل شفاء جروح البشرة المختلفة، وكمان لو في حرق أو تشققات بيساعد بنسبة كبيرة في علاجها. الصبار كمان من المكونات المطهرة للبشرة، دا معناه أنه بيحمي بشرتك من البكتيريا اللي بتسبب ريحة العرق الغير مرغوب فيها. حمض اللاكتيك حمض اللاكتيك من الأحماض المقشرة تقسير خفيف للبشرة، فهو هيساعد يخلص بشرتك من الجلد الميت المتراكم عليها من غير ما يسبب التهابها أو احمرارها. كمان حمض اللاكتيك بيساعد في ترطيب البشرة، لأنه مع التأثيرات المقشرة، فهو ليه كمان تأثير مرطب للبشرة. البروبوليس مادة البروبوليس هو مركب مشتق من شمع العسل، وهي مادة العسل بينتجها عشان يحمي العسل من الإصابة بالجراثيم والفطريات. مادة البروبوليس ليها خصائص فيزيائية وكيميائية مضادة للبكتيريا والفطريات والأكسدة ومضادة للالتهابات كمان. المادة دي ليها خصائص مهدئة ومرطبة للبشرة، وبتحتوي على نسبة عالية من الفلافونويد المطهر للبشرة. بتقل المادة دي من الالتهابات والتصبغات اللي ممكن تكون موجودة في منطقة تحت الإبط، وكمان بتسرع من عملية شفاء الجلد لو في أي ندوب أو تشققات موجودة فيه. مضادات الأكسدة اللي موجودة في البروبليس بتحمي البشرة من الجذور الحرة اللي ممكن تسبب التهاب الجلد خاصة في المناطق الحساسة زي منطقة تحت الإبط.